John Carew fester med kjendiser og supermodeller i Cannes
Den tidligere landslagsspilleren besøker for tiden filmfestivalen i Cannes og er blitt avbildet på flere eksklusive jetsett-fester i strandbyen den siste uken. Tirsdag kveld gjestet han smykkemerket De Grisogonos fest, mens det var luksusselskapet Chopard som fikk besøk av Carew og hans stjernevenner kvelden før. 35-åringen kom med den israelske modellen Hofit Golan, motebloggeren Mariano di Vaio og den britiske supermodellen Kelly Brook. Stjerner som Robbie Williams, Uma Thurman, Victoria Silvstedt og Paris Hilton var på den samme festen. VG har prøvd å komme i kontakt med Carew for en kommentar uten å lykkes. Men på sin Instagram-konto beskriver han Cannes-festene som «episke». Modellvenninnen Hofit Golan, som blir omtalt som Israels svar på Paris Hilton, skriver også at Carew og Brook er blitt en del av hennes «Cannes-familie». Siden Carew la fotballskoene på hylla i 2013 har han spilt i flere reklamefilmer, jobbet som modell og vært fotballekspert i TV 2. VG+:John Carews modell-harem(krever abonnement) I løpet av 2015 debuterer også Carew i to spillerfilmer, norske «Høvdinger» og den kanadiske thrilleren «Dead of Winter». Carew har tidligere uttalt til VG at han ikke kommer til å bli skuespiller på heltid. – For meg er det noe jeg bare har hoppet uti som jeg syns er morsomt og spennende å holde på med. Sammen med mye annet jeg gjør. Når jeg gjør noe er jeg 100 prosent dedikert, men jeg har ingen spesielle ambisjoner. John Carew la ut følgende bilde på sin Instagram-profil tirsdag kveld: «En route to #degrisogono with #hofitgolan @hofitgolanofficial»
John Carew (35) har byttet ut svette drakter og fotballsko med smoking og blanke lakksko for godt. med smoking og blanke lakksko for godt.